Հավելված N 24

Հայաստանի Հանրապետության առողջապահական

և աշխատանքի տեսչական մարմնի ղեկավարի

2020 թվականի ապրիլի 30-ի N ԱԿ 400-Ա հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ, ՍՏՈՒԳՈՒՄՆԵՐԻ ՊԼԱՆԱՎՈՐՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ**

**ԱՎԱԳ ՄԱՍՆԱԳԵՏ**

|  |
| --- |
| **1․Ընդհանուր դրույթներ** |
| * 1. **Պաշտոնի անվանումը, ծածկագիրը**   Առողջապահական և աշխատանքի տեսչական մարմնի (այսուհետ՝ Տեսչական մարմին) ռիսկի գնահատման, ստուգումների պլանավորման և վերլուծությունների վարչության (այսուհետ՝ Վարչություն) ավագ մասնագետ (այսուհետ՝ Ավագ մասնագետ) (ծածկագիրը՝ 66-27.4-Մ4-1):  **1.2. Ենթակա և հաշվետու է**  Ավագ մասնագետն անմիջական ենթակա և հաշվետու է Վարչության պետին:  **1.3. Փոխարինող պաշտոնի կամ պաշտոնների անվանումները**  Ավագ մասնագետի բացակայության դեպքում նրան փոխարինում է Վարչության Գլխավոր մասնագետը:  **1.4. Աշխատավայրը**  Հայաստան, ք. Երևան, Արմենակ Արմենակյան փող., 129 շենք |
| **2․ Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. մասնակցում է տնտեսավարող սուբյեկտների տվյալների բազայի ստեղծման, պարբերաբար թարմացման աշխատանքներին, ըստ տնտեսական գործունեության տեսակների դասակարգիչների և ռիսկայնությունը որոշող չափանիշների՝ սահմանելով, բացահայտելով և վերլուծելով Տեսչական մարմնի վերահսկողության ենթակա բնագավառների ռիսկերը, 2. մասնակցում է խախտումների պարբերականության, խախտումների վերացմանն ուղղված գործողությունների վերաբերյալ տվյալների բազայի ձևավորման և պարբերաբար թարմացման աշխատանքներին, ըստ տնտեսական գործունեության տեսակների դասակարգիչների, 3. մասնակցում է Տեսչական մարմնի վերահսկման Ոլորտում գործող բոլոր տնտեսավարող սուբյեկտների ռիսկայնության դասակարգման աշխատանքներին ըստ տնտեսավարող սուբյեկտների, ինչպես նաև հսկողական գործառույթների նպատակադրման աշխատանքներին դեպի առավել ռիսկային ոլորտներ և վերահսկման ենթակա տնտեսավարող սուբյեկտներ, 4. մասնակցում է Տեսչական մարմնի վերահսկվող տնտեսավարող սուբյեկտներում ռիսկի գնահատման և արդյունքների վերլուծության աշխատանքներին, 5. մասնակցում է Տեսչական մարմնի կառուցվածքային ստորաբաժանումներից տնտեսավարող սուբյեկտներում կատարված ստուգումների և ուսումնասիրությունների արդյունքների հավաքագրման և դրա հիման վրա սահմանված մեթոդաբանությամբ ռիսկերի հետագա գնահատման աշխատանքներին, 6. մասնակցում է կառուցվածքային ստորաբաժանումների և շահագրգիռ պետական կառույցների միջև Տեսչական մարմնի կողմից իրականացվող պետական վերահսկողության արդյունքների հիման վրա ռիսկի կառավարման և դրանց վերաբերյալ տեղեկատվության փոխանակման աշխատանքներին, 7. մասնակցում է Տեսչական մարմնի կողմից վերահսկվող տնտեսավարող սուբյեկտների տվյալների, ինչպես նաև Ոլորտի վիճակագրական տեղեկատվական բազաների ստեղծման և վարման աշխատանքներին, 8. մասնակցում է Տեսչական մարմնի վերահսկման ոլորտում գործող բոլոր տնտեսավարող սուբյեկտների դասակարգումը ըստ ռիսկայնության և վերջինիս հիման վրա ստուգումների տարեկան ծրագրի կազմման աշխատանքներին, 9. մասնակցում է ստուգումների կազմակերպման, ստուգումների (այդ թվում Ռիսկի վրա հիմնված) հաշվառման հետ կապված համապատասխան ձևաթղթերի հանձնարարագրերի, հրամանների, ակտերի, որոշումների, կարգադրագրերի և այլ համապատասխան փաստաթղթերի կազմման, ստուգման արդյունքների հաշվառման աշխատանքներին, 10. մասնակցում է Տեսչական մարմնի կանոնադրական գործառույթների իրականացման արդյունքների վերաբերյալ, վիճակագրական տվյալների հավաքագրման, ամփոփման, պահպանման և դրանց հիման վրա Ոլորտի վիճակագրության վարման հետ կապված աշխատանքներին, անհրաժեշտության դեպքում սահմանված ժամկետում և կարգով հաշվարկ-հաշվետվությունների, ինչպես նաև օրենքով սահմանված այլ տեղեկատվություններ պարունակող ձևերի ներկայացման աշխատանքներին համապատասխան պետական մարմիններին և Տեսչական մարմնի ղեկավարին, 11. մասնակցում է մեթոդական պարզաբանումների և ուղեցույցների մշակման աշխատանքներին, Հայաստանի Հանրապետության առողջապահության բնագավառի օրենսդրության կատարելագործմանն ուղղված առաջարկների ձևավորման և ներկայացման աշխատանքներին։   **Իրավունքները**   * Ստուգում իրականացնող և համապատասխան պետական մարմիններից ստանալ տնտեսավարող սուբյեկտների վերաբերյալ տեղեկատվություն՝ բազաներում ներառելու համար, * Տեսչական մարմնի համապատասխան ստորաբաժանումներից ստանալ տնտեսավարող սուբյեկտների վերաբերյալ տեղեկատվություն՝ բազաներում ներառելու համար, * Ստուգումների իրականացման նպատակով տեսչական մարմնի վերահսկողություն իրականացնող համապատասխան ստորաբաժանումներից տեղեկատվություն իրենց ստորաբաժանումների աշխատողների (տեսուչների) վերաբերյալ համապատասխան տեղեկատվություն՝ իրավական ակտի (հանձնարարագրի) հրապարակման նպատակով, * Տնտեսավարող սուբյեկտում ստուգումն ավարտելուց հետո համապատասխան ստորաբաժանումներից ստանալ ստուգման ավարտի վերաբերյալ փաստաթուղթը (ստուգման ակտ, տեղեկանք)՝ վերլուծություններ իրականացնելու և հետագա ռիսկերը վերագնահատելու և կառավարելու համար, * Տեսչական մարմնի համապատասխան ստորաբաժանումներից ստանալ տնտեսավարող սուբյեկտներում վերահսկողական (ստուգում, վարչական վարույթ և այլն) և իրազեկման, կանխարգելման վերաբերյալ տեղեկատվություն՝ վերլուծություն կատարելու, վիճակագրություն վարելու, վիճակագրական և այլ հաշվետվություններ կազմելու համար, * Այլ մարմիններից, պաշտոնատար ան­ձան­ցից ստանալ Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր,   **Պարտականությունները**՝   * ուսումնասիրել Տեսչական մարմնի բազաներում առկա և ստուգում իրականացնող, ինչպես նաև համապատասխան պետական մարմիններին տրամադրման ենթակա տեղեկատվությունը, * հավաքել տեղեկատվություն Տեսչական մարմնի վերահսկման ոլորտում գործող բոլոր տնտեսավարող սուբյեկտներին ըստ ռիսկայնության դասակարգելու նպատակով և նախապատրաստել առաջարկություն ստուգումների տարեկան ծրագրի վերաբերյալ, * ստուգումների իրականացման գործընթացում կազմել հանձնարարագրեր, * հավաքագրել Տեսչական մարմնի կառուցվածքային ստորաբաժանումներից և տարածքային մարմիններից տնտեսավարող սուբյեկտներում իրականացված տեսչական ստուգումների և դիտարկումների արդյունքները, * Տեսչական մարմնի կողմից վերահսկվող տնտեսավարող սուբյեկտների տվյալների, ինչպես նաև ոլորտի վիճակագրական տեղեկատվական բազաների ստեղծման և վարման համար հավաքագրել տեղեկատվություն։ |
| **3․ Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ:  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ տնտեսագիտության բնագավառում` մեկ տարվա աշխատանքային ստաժ:    **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**  1. Խնդրի լուծում  2. Հաշվետվությունների մշակում  3. Տեղեկատվության հավաքագրում, վերլուծություն  4. Բարեվարքություն  **Ընտրանքային կոմպետենցիաներ՝**   1. Բողոքների բավարարում 2. ժամանակի կառավարում 3. Ելույթների նախապատրաստում և կազմակերպում 4. Փաստաթղթերի նախապատրատում |
| **4․Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության համար:  **4.2. Որոշումներ կայացնելու լիազորությունները**  Կայացնում է որոշումներ կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության շրջանակներում:  **4.3. Գործունեության ազդեցությունը**  Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:  **4.4. Շփումները և ներկայացուցչությունը**  Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:  **4.5. Խնդիրների բարդությունը և դրանց լուծումը**    Իր լիազորությունների շրջանակներում բացահայտում է մասնագիտական խնդիրներ և այդ խնդիրների լուծման մասով տալիս է մասնագիտական առաջարկություն և մասնակցում է կառուցվածքային ստորաբաժանման առջև դրված խնդիրների լուծմանը: |